“PIELIKUMS

KOPĒJĀS TEHNISKĀS SPECIFIKĀCIJAS ATTIECĪBĀ UZ IN VITRO DIAGNOSTIKAS MEDICĪNAS IERĪCĒM

1. DARBĪBAS JOMA

Šajā pielikumā izklāstītās tehniskās specifikācijas piemēro Direktīvas 98/79/EK II pielikuma A saraksta vajadzībām.

2. DEFINĪCIJAS UN TERMINOLOĢIJA

(Diagnostiskais) jutīgums

Varbūtība, ka ierīce mērķa marķiera klātbūtnē uzrāda pozitīvu rezultātu.

Patiesi pozitīvs

Paraugs, par kuru zināms, ka tas ir pozitīvs attiecībā uz mērķa marķieri, un kuru ierīce klasificējusi pareizi.

Kļūdaini negatīvs

Paraugs, par kuru zināms, ka tas ir pozitīvs attiecībā uz mērķa marķieri, un kuru ierīce klasificējusi nepareizi.

(Diagnostiskais) specifiskums

Varbūtība, ka ierīce uzrāda negatīvus rezultātus, iztrūkstot mērķa marķierim.

Kļūdaini pozitīvs

Paraugs, par kuru zināms, ka tas ir negatīvs attiecībā uz mērķa marķieri, un kuru ierīce klasificējusi nepareizi.

Patiesi negatīvs

Paraugs, par kuru zināms, ka tas ir negatīvs attiecībā uz mērķa marķieri, un kuru ierīce klasificējusi pareizi.

Analītiskais jutīgums

Analītisko jutīgumu var definēt kā noteikšanas robežu, t. i., vismazāko mērķa marķiera daudzumu, kas ir precīzi nosakāms.

Analītiskais specifiskums

Analītiskais specifiskums ir iespēja, izmantojot metodi, noteikt vienīgi mērķa marķieri.

Nukleīnskābi pastiprinošas metodes (NPM)

Ar terminu “NPM” apzīmē nukleīnskābju atklāšanas un/vai to daudzuma noteikšanas testus, vai nu pastiprinot mērķa secību, vai pastiprinot signālu, vai arī izmantojot hibridizāciju.

Ātrā pārbaude

“Ātrā pārbaude” ir kvalitatīvas vai semikvantitatīvas in vitro diagnostikas medicīnas ierīces, kas tiek izmantotas atsevišķi vai mazās sērijās, kurās iekļautas neautomātiskas procedūras, un kas ir paredzētas ātra rezultāta iegūšanai.

Izturīgums

Analītiskās procedūras izturīgums ir analītiskās procedūras pazīme neietekmēties no mazām, bet apzinātām variācijām metodes parametros, un minētā pazīme norāda uz procedūras ticamību parastā lietošanas režīmā.

Visas sistēmas atteices intensitāte

Visas sistēmas atteices intensitāte ir atteiču biežums, ja visu procesu veic atbilstīgi ražotāja noteiktajam.

Apstiprinājuma pārbaude

Apstiprinājuma pārbaude ir pārbaude, kuru izmanto skrīninga pārbaudē iegūtā reaktīvā rezultāta apstiprināšanai.

Vīrusa tipa noteikšanas pārbaude

Vīrusa tipa noteikšanas pārbaude ir pārbaude, kuru izmanto jau zināmu pozitīvu paraugu vīrusa tipa noteikšanai un kuru neizmanto primārajā diagnostikā vai skrīnēšanā.

Seropārveidošanā iegūtie HIV paraugi

Seropārveidošanā iegūtie HIV paraugi ir:

— p24 antigēna un/vai HIV-RNA pozitīvi,

— atzīti visās antivielu skrīninga pārbaudēs,

— ar pozitīvu vai nenoteiktu rezultātu apstiprinājuma pārbaudēs.

Iepriekš seropārveidošanā iegūtie HIV paraugi

Iepriekš seropārveidošanā iegūtie HIV paraugi ir:

— p24 antigēna un/vai HIV-RNA pozitīvi,

— nav atzīti visās antivielu skrīninga pārbaudēs,

— ar nenoteiktu vai negatīvu rezultātu apstiprinājuma pārbaudēs.

3. KOPĒJĀS TEHNISKĀS SPECIFIKĀCIJAS (KTS) DIREKTĪVAS 98/79/EK II PIELIKUMA A SARAKSTĀ MINĒTAJIEM PRODUKTIEM

3.1. Reaģentu un reaģentu produktu KTS darbības novērtējumam attiecībā uz HIV infekcijas (HIV 1 un 2), HTLV I un II un B, C, D hepatīta marķieru atklāšanu, apstiprināšanu un to apjoma noteikšanu no cilvēka iegūtajos paraugos

Vispārīgi principi

3.1.1. Tādas ierīces, kas atklāj vīrusu infekcijas un ko laiž tirgū lietošanai skrīninga vai diagnosticējošās pārbaudēs, kuras atbilst prasībām attiecībā uz jutīgumu un specifiskumu, ir uzskaitītas 1. tabulā. Skatīt arī 3.1.11. principu par skrīninga pārbaudēm.

3.1.2. Ierīcēm, kuras ražotājs paredz tādu ķermeņa šķidrumu pārbaudei, kas nav serums vai plazma, piemēram, urīns, siekalas u. tml., jāatbilst tādām pašām seruma vai plazmas pārbaužu KTS prasībām attiecībā uz jutīgumu un specifiskumu. Darbības novērtējumu veic ar to pašu personu paraugiem gan pārbaudēs, kuras jāapstiprina, gan attiecīgajās seruma vai plazmas pārbaudēs.

3.1.3. Ierīcēm, kuras ražotājs paredzējis pašpārbaudei, t. i., lietošanai mājas apstākļos, jāatbilst tādām pašām attiecīgo ierīču profesionālās lietošanas KTS prasībām attiecībā uz jutīgumu un specifiskumu. Attiecīgās darbības novērtējuma daļas veic (vai atkārto) attiecīgs neprofesionāls lietotājs, lai apstiprinātu ierīces darbību un lietošanas pamācību.

3.1.4. Visus darbības novērtējumus veic tiešā salīdzinājumā ar ierīci, kas atbilst tehnikas attīstībai. Salīdzinājumam izmanto ierīci ar CE marķējumu, ja darbības novērtējuma laikā tirgū šāda ierīce ir pieejama.

3.1.5. Ja novērtējuma daļā nosaka pretrunīgus pārbaužu rezultātus, šos rezultātus pārbauda, ciktāl iespējams, piemēram:

— vērtējot pretrunīgos paraugus citās pārbaužu sistēmās,

— izmantojot alternatīvu metodi vai marķieri,

— pārskatot pacienta klīnisko stāvokli un diagnozi, un

— pārbaudot turpmākos paraugus.

3.1.6. Darbības novērtējumu veic attiecībā uz auditoriju, kas ekvivalenta Eiropas iedzīvotājiem.

3.1.7. Darbības novērtējumā izmantotos pozitīvos paraugus atlasa, lai uzrādītu dažādas attiecīgās(-o) slimības(-u) stadijas, dažādus antivielu modeļus, dažādus genotipus, dažādus apakštipus, mutācijas utt.

3.1.8. Patiesi pozitīvu paraugu un seropārveidošanas paraugu jutīgumu vērtē šādi:

3.1.8.1. Veicot seropārveidošanu, diagnosticējošās pārbaudes jutīgums atbilst tehnikas attīstībai. Neatkarīgi no tā, vai šādu pašu vai papildu seropārveidošanas paneļu turpmāku pārbaudi veic pilnvarotā iestāde vai ražotājs, rezultātus apstiprina sākotnējā darbības novērtējuma dati (sk. 1. tabulu). Seropārveidošanas paneļiem jāsākas ar negatīvu(-iem) asins paraugu(-iem), un intervāliem starp asins paraugu iegūšanas reizēm jābūt nelieliem.

3.1.8.2. Attiecībā uz asins skrīninga ierīcēm (izņemot HBsAg un anti-HBc pārbaudi) visus patiesi pozitīvos paraugus nosaka par pozitīviem ar ierīci, kurai jābūt marķētai ar CE marķējumu (1. tabula). Attiecībā uz HBsAg un anti-HBc pārbaudi jaunās ierīces darbībai jābūt vismaz ekvivalentai vispāratzītas ierīces darbībai (sk. 3.1.4. principu).

3.1.8.3. Attiecībā uz HIV pārbaudēm: — visiem seropārveidošanā iegūtajiem HIV paraugiem jābūt pozitīviem, un — ir jāpārbauda vismaz 40 iepriekš seropārveidošanā iegūto HIV paraugu. Rezultātiem jāatbilst tehnikas attīstībai.

3.1.9. Skrīninga pārbaužu darbības novērtējumā ietver 25 pozitīvus (ja ir pieejami retu infekciju gadījumā) svaiga seruma un/vai plazmas paraugus (≤ viena diena pēc testēšanas), kas iegūti tajā pašā dienā.

3.1.10. Darbības novērtējumā izmantotos negatīvos paraugus nosaka tā, lai uzrādītu mērķa auditoriju, kurai paredzēta pārbaude, piemēram, asins donori, hospitalizēti pacienti, grūtnieces utt.

3.1.11. Novērtējot skrīninga pārbaužu darbību (1. tabula), pārbauda vismaz divu asins nodošanas centru asins donorus, un tiem jābūt secīgiem asins ziedojumiem, kas nav atlasīti tā, lai izslēgtu donorus, kas ziedo asinis pirmo reizi.

3.1.12. Asins ziedojumu ierīču specifiskums ir vismaz 99,5 %, ja vien pievienotajās tabulās nav norādīts citādi. Specifiskumu aprēķina, izmantojot atkārtoti reaktīvu (t. i., kļūdaini pozitīvu) rezultātu biežumu attiecībā uz asins paraugiem, kas ir negatīvi attiecībā uz mērķa marķieri.

3.1.13. Kā daļu no darbības novērtējuma veic ierīču novērtējumu, lai noteiktu potenciāli traucējošu vielu ietekmi. Vērtējamās potenciāli traucējošās vielas ir zināmā mērā atkarīgas no reaģenta sastāva un pārbaudes struktūras. Potenciāli traucējošo vielu noteikšana ir daļa no riska analīzes, kas jāveic saskaņā ar pamatprasībām katrai jaunai ierīcei, bet var ietvert, piemēram:

— paraugus, kas atspoguļo “radniecīgas” infekcijas,

— paraugus, kas iegūti no daudzbērnu mātēm, t. i., sievietēm, kam bijusi vairāk nekā viena grūtniecība, vai paraugus, kas iegūti no pacientiem, kuriem ir noteikts pozitīvs reimatoīdais faktors,

— attiecībā uz rekombinantajiem antigēniem cilvēka antivielas pret ekspresijas sistēmas sastāvdaļām, piemēram, antivielas pret E. Coli antigēnu vai antivielas pret rauga sēnīti.

3.1.14. Ierīcēm, kuras ražotājs paredzējis seruma un plazmas pārbaudei, darbības novērtējumā jādemonstrē seruma un plazmas atbilstība. Minēto demonstrē vismaz 50 asins ziedojumiem (25 pozitīvi un 25 negatīvi).

3.1.15. Ierīcēm, kuras ražotājs paredzējis izmantošanai ar plazmu, novērtējumā pārbauda ierīces darbību, izmantojot visus antikoagulantus, kurus ražotājs ir norādījis lietošanai ar ierīci. Minēto demonstrē vismaz 50 asins ziedojumiem (25 pozitīvi un 25 negatīvi).

3.1.16. Visas sistēmas atteices intensitāti, kas izraisa kļūdaini negatīvus rezultātus, nosaka kā daļu no obligātās riska analīzes atkārtotās pārbaudēs attiecībā uz vāji pozitīviem paraugiem.

3.1.17. Ja jauna in vitro diagnostikas medicīnas ierīce, kas ir iekļauta A saraksta II pielikumā, nav konkrēti ietverta kopējā tehniskā specifikācijā, ir jāņem vērā kopējā tehniskā specifikācija saistītajai ierīcei. Saistītās ierīces var noteikt, balstoties uz dažādiem kritērijiem, piemēram, ja to paredzētais pielietojums vai riski ir līdzīgi.

3.2. Papildu prasības HIV antivielu/antigēnām kombinētām pārbaudēm

3.2.1. HIV antivielu/antigēnās kombinētās pārbaudes ir paredzētas anti-HIV un p24 antigēna noteikšanai, tostarp atsevišķa p24 antigēna noteikšanai; minētajās pārbaudēs ņem vērā 1. un 5. tabulu, tostarp kritērijus analītiskajam jutīgumam attiecībā uz p24 antigēnu.

3.2.2. HIV antivielu/antigēnās kombinētās pārbaudes ir paredzētas anti-HIV un p24 antigēna noteikšanai, izņemot atsevišķa p24 antigēna noteikšanu; minētajās pārbaudēs ņem vērā 1. un 5. tabulu, izņemot kritērijus analītiskajam jutīgumam attiecībā uz p24 antigēnu.

3.3. Papildu prasības nukleīnskābi pastiprinošām metodēm (NPM)

Darbības novērtējuma kritēriji NPM pārbaudēm ir izklāstīti 2. tabulā.

3.3.1. Attiecībā uz mērķa secības pastiprināšanas pārbaudēm funkcionalitātes kontrole katram pārbaudes paraugam (iekšējā kontrole) atbilst tehnikas attīstībai. Šo kontroli pēc iespējas izmanto visa procesā laikā, t. i., ekstrakcijā, pastiprināšanā/hibridizācijā, noteikšanā.

3.3.2. NPM pārbaužu analītisko jutīgumu vai noteikšanas robežu izsaka ar 95 % pozitīvu robežvērtību. Šī vērtība atbilst analizējamās vielas koncentrācijai, ja 95 % no veiktajām pārbaudēm iegūti pozitīvi rezultāti pēc sērijveida atšķaidīšanas, izmantojot starptautiskus atsauces materiālus, piemēram, Pasaules Veselības organizācijas standartu vai kalibrētus atsauces materiālus.

3.3.3. Genotipa noteikšanu demonstrē, apstiprinot attiecīgā praimera vai zondes konstrukciju, kā arī pārbaudot raksturīgākos genotipizētos paraugus.

3.3.4. Kvantitatīvo NPM pārbaužu rezultāti atbilst starptautiskajiem standartiem vai kalibrētiem atsauces materiāliem, ja tie ir pieejami, un ir izteikti starptautiskās vienībās, ko izmanto konkrētā izmantošanas jomā.

3.3.5. NPM pārbaudes var arī izmantot, lai noteiktu vīrusu antivielu negatīvos paraugos, t. i., iepriekš seropārveidošanā iegūtajos paraugos. Vīrusi imūnkompleksos var uzvesties atšķirīgi, piemēram, centrifugēšanas laikā, salīdzinājumā ar brīvajiem vīrusiem. Tādēļ ir svarīgi, ka izturīguma izpētē iekļauj antivielu negatīvos paraugus (iepriekš seropārveidošanā iegūtos paraugus).

3.3.6. Izturīguma izpētē veic vismaz piecus piegājienus ar atšķirīgiem augsti pozitīviem un negatīviem paraugiem potenciālās pārnešanas izmeklēšanas nolūkos. Augsti pozitīvie paraugi ietver paraugus ar dabiski radītiem augstiem vīrusu titriem.

3.3.7. Pārbaudot vāji pozitīvus paraugus, nosaka visas sistēmas atteices intensitāti, kas izraisa kļūdaini negatīvus rezultātus. Vāji pozitīvajos paraugos vīrusa koncentrācija ir ekvivalenta 3 x 95 % no pozitīvās vīrusa robežkoncentrācijas.

3.4. KTS ražotāja reaģentu un reaģentu produktu apstiprinājuma pārbaudei attiecībā uz HIV infekcijas (HIV 1 un 2), HTLV I un II un B, C, D hepatīta marķieru atklāšanu, apstiprināšanu un to apjoma noteikšanu no cilvēka iegūtajos paraugos (vienīgi imunoloģiskas pārbaudes)

3.4.1. Ražotāja apstiprinājuma pārbaudes kritēriji nodrošina, lai katra partija konsekventi noteiktu attiecīgos antigēnus, epitopus un antivielas.

3.4.2. Ražotāja partijas apstiprinājuma pārbaudē iekļauj vismaz 100 paraugu, kas ir negatīvi attiecībā uz attiecīgo analizējamo vielu.

3.5. KTS reaģentu un reaģentu darbības novērtējumam, lai noteiktu šādus asins grupu antigēnus: ABO asins grupu sistēma ABO1 (A), ABO2 (B), ABO3 (A, B), Rēzus asins grupu sistēma RH1 (D), RH2 (C), RH3 (E), RH4 (c), RH5 (e), Kell asins grupu sistēma KEL1 (K)

Kritēriji reaģentu un reaģentu darbības novērtējumam, lai noteiktu asins grupu antigēnus: ABO asins grupu sistēma ABO1 (A), ABO2 (B), ABO3 (A, B), Rēzus asins grupu sistēma RH1 (D), RH2 (C), RH3 (E), RH4 (c), RH5 (e), Kell asins grupu sistēma KEL1 (K) ir izklāstīta 9. tabulā.

3.5.1. Visus darbības novērtējumus veic tiešā salīdzinājumā ar ierīci, kas atbilst tehnikas attīstībai. Salīdzinājumam jāizmanto ierīce ar CE marķējumu, ja darbības novērtējuma laikā tirgū šāda ierīce ir pieejama.

3.5.2. Ja novērtējuma daļā nosaka pretrunīgus pārbaužu rezultātus, šos rezultātus pārbauda, ciktāl iespējams, piemēram:

— vērtējot pretrunīgos paraugus citās pārbaužu sistēmās,

— izmantojot alternatīvu metodi.

3.5.3. Darbības novērtējumu veic attiecībā uz auditoriju, kas ekvivalenta Eiropas iedzīvotājiem.

3.5.4. Lai norādītu atšķirīgu un vāju antigēnu izteiksmi, atlasa pozitīvus paraugus, ko izmanto darbības novērtējuma veikšanai.

3.5.5. Kā daļa no darbības novērtējuma ir jāveic ierīču novērtējums, lai noteiktu potenciāli traucējošu vielu ietekmi. Vērtējamās potenciāli traucējošās vielas ir zināmā mērā atkarīgas no reaģenta sastāva un pārbaudes struktūras. Potenciāli traucējošo vielu noteikšana ir daļa no riska analīzes, kas jāveic saskaņā ar pamatprasībām katrai jaunai ierīcei.

3.5.6. Ierīcēm, kuras ražotājs paredzējis izmantošanai ar plazmu, novērtējumā pārbauda ierīces darbību, izmantojot visus antikoagulantus, kurus ražotājs ir norādījis lietošanai ar ierīci. Minēto demonstrē vismaz 50 asins ziedojumiem.

3.6. KTS reaģentu un reaģentu darbības apstiprinājuma pārbaudei, ko veic ražotājs, lai noteiktu šādus asins grupu antigēnus: ABO asins grupu sistēma ABO1 (A), ABO2 (B), ABO3 (A, B), Rēzus asins grupu sistēma RH1 (D), RH2 (C), RH3 (E), RH4 (c), RH5 (e), Kell asins grupu sistēma KEL1 (K).

3.6.1. Ražotāja apstiprinājuma pārbaudes kritēriji nodrošina, lai katra partija konsekventi noteiktu attiecīgos antigēnus, epitopus un antivielas.

3.6.2. Ražotāja partijas apstiprinājuma pārbaudes prasības ir izklāstītas 10. tabulā.

1. tabula

Skrīninga (screening) pārbaudes: anti-HIV 1 un 2, anti-HTLV I un II, anti-HCV, HBsAg, anti-HBc

Anti-HIV-1/2 Anti-HTLV-I/II Anti-HCV HBsAg Anti-HBc Diagnostiskais jutīgums Pozitīvie paraugi 400 HIV 100 HIV-2 tostarp 40 ne-B-apakštipu, visi pieejamie HIV/1 apakštipi jāpārstāv ar vismaz 3 paraugiem par katru apakštipu 300 HTLV-I 100 HTLV-II 400 (pozitīvie paraugi) Tostarp dažādu infekcijas stadiju paraugi, kas atspoguļo dažādus antivielu modeļus Genotipi 1–4: > 20 paraugu katram genotipam (tostarp 4. genotipa ne-A-apakštipi); 5: > 5 paraugi, 6: ja ir pieejami 400 tostarp apakštipu ievērošana 400 tostarp citu HBV marķieru novērtējums Seropārveidošanas paneļi 20 paneļu 10 papildu paneļu (pilnvarotajai iestādei vai ražotājam) Nosakāms, kad pieejams 20 paneļu 10 papildu paneļu (pilnvarotajai iestādei vai ražotājam) 20 paneļu 10 papildu paneļu (pilnvarotajai iestādei vai ražotājam) Nosakāms, kad pieejams Analītiskais jutīgums Standarti 0,130 IU/ml (otrais starptautiskais standarts HBsAg, apakštipam adw2, genotipam A, NIBSC kods 00/588) Specifiskums Atsijātie donori (tostarp donori, kas ziedo asinis pirmo reizi) 5 000 5 000 5 000 5 000 5 000 Hospitalizēti pacienti 200 200 200 200 200 Asins paraugi ar iespējamo savstarpējo reakciju (RF+, saistītie vīrusi, grūtnieces utt.) 100 100 100 100 100





2. tabula

NPM pārbaudes attiecībā uz HIV1, HCV, HBV, HTLV I/II (kvalitatīvās un kvantitatīvās, izņemot molekulāro tipizēšanu)

HIV 1 HCV HBV HTLV I/II Apstiprināšanas kritēriji NPM kvalitatīvie kvantitatīvie kvalitatīvie kvantitatīvie kvalitatīvie kvantitatīvie kvalitatīvie kvantitatīvie tāpat kā kvantitatīvajām HIV pārbaudēm tāpat kā kvantitatīvajām HIV pārbaudēm tāpat kā kvantitatīvajām HIV pārbaudēm Jutīgums Noteikšanas robeža Analītiskā jutīguma noteikšana (IU/ml; noteikts PVO standartos vai kalibrētos atsauces materiālos) Saskaņā ar EP novērtējuma pamatnostādnēm (1): vairākas sērijveida atšķaidīšanas līdz robežkoncentrācijai, statistiskā analīze (piemēram, Probit analīze), balstoties uz vismaz 24 atkārtojumiem, robežvērtības aprēķins (95 %) Noteikšanas robeža: tāpat kā kvalitatīvajām pārbaudēm; Kvantēšanas robeža: kalibrēto atsauces preparātu atšķaidīšana (puse log. 10 vai mazāk), zemākās/augstākās kvantēšanas robežas noteikšana, precizēšana, pareizība,“lineārais”mērīšanas diapazons, “dinamiskais diapazons”. Jāpierāda reproducējamība dažādos koncentrācijas līmeņos Saskaņā ar EP novērtējuma pamatnostādnēm (1): vairākas sērijveida atšķaidīšanas līdz robežkoncentrācijai, statistiskā analīze (piemēram, Probit analīze), balstoties uz vismaz 24 atkārtojumiem, robežvērtības aprēķins (95 %) Saskaņā ar EP novērtējuma pamatnostādnēm (1): vairākas sērijveida atšķaidīšanas līdz robežkoncentrācijai, statistiskā analīze (piemēram, Probit analīze), balstoties uz vismaz 24 atkārtojumiem, robežvērtības aprēķins (95 %) Saskaņā ar EP novērtējuma pamatnostādnēm (1): vairākas sērijveida atšķaidīšanas līdz robežkoncentrācijai, statistiskā analīze (piemēram, Probitanalīze), balstoties uz vismaz 24 atkārtojumiem, robežvērtības aprēķins (95 %) Genotipa/apakštipa noteikšanas/kvantēšanas efektivitāte Vismaz 10 paraugu katram apakštipam (ja ir pieejams) Visu attiecīgo genotipu/apakštipu sērijveida atšķaidīšana, vēlams, izmantojot atsauces materiālus (ja ir pieejams) Vismaz 10 paraugu katram genotipam (ja ir pieejams) Ja ir pieejami kalibrētie genotipa atsauces materiāli Ja ir pieejami kalibrētie genotipa atsauces materiāli Šūnu kultūras centrifugāts (varētu aizvietot retus HIV 1 apakštipus) Var izmantot transkriptus vai plazmīdas, kuru daudzumu nosaka ar atbilstošu metodi Saskaņā ar EP novērtējuma pamatnostādnēm (1), ja ir pieejami kalibrētie genotipa atsauces materiāli; in vitro transkripti ir alternatīva Saskaņā ar EP novērtējuma pamatnostādnēm (1), ja ir pieejami kalibrētie genotipa atsauces materiāli; in vitro transkripti ir alternatīva Saskaņā ar EP novērtējuma pamatnostādnēm (1), ja ir pieejami kalibrētie genotipa atsauces materiāli; in vitro transkripti ir alternatīva Saskaņā ar EP novērtējuma pamatnostādnēm (1), ja ir pieejami kalibrētie genotipa atsauces materiāli; in vitro transkripti ir alternatīva Negatīvu paraugu diagnostiskais specifiskums 500 asinsdonoru 100 asinsdonoru 500 asinsdonoru 500 asinsdonoru 500 atsevišķu asins ziedojumu Potenciāli savstarpēji reaktīvi marķieri Ar piemērotas pārbaužu koncepcijas (piemēram, secības salīdzināšanas) pierādījumiem un/vai vismaz 10 cilvēku retrovīrusiem (piemēram, HTLV) pozitīvu paraugu pārbaudi Tāpat, kā kvalitatīvajām pārbaudēm Ar pārbaužu koncepciju un/vai vismaz 10 cilvēka flavivīrusiem (piemēram, HGV, YFV – dzeltenā drudža vīrusa) pozitīvu paraugu pārbaudi Ar pārbaužu koncepciju un/vai vismaz 10 citu DNS vīrusu pozitīvu paraugu pārbaudi Ar pārbaužu koncepciju un/vai vismaz 10 cilvēka retrovīrusa (piemēram, HIV) pozitīvu paraugu pārbaudi Izturīgums Tāpat, kā kvalitatīvajām pārbaudēm Savstarpēja kontaminācija Vismaz 5 reizes, pamīšus izmantojot augsti pozitīvus paraugus (par kuriem zināms, ka tie radušies dabiski) un negatīvus paraugus Vismaz 5 reizes, pamīšus izmantojot augsti pozitīvus paraugus (par kuriem zināms, ka tie radušies dabiski) un negatīvus paraugus Vismaz 5 reizes, pamīšus izmantojot augsti pozitīvus paraugus (par kuriem zināms, ka tie radušies dabiski) un negatīvus paraugus Vismaz 5 reizes, pamīšus izmantojot augsti pozitīvus paraugus (par kuriem zināms, ka tie radušies dabiski) un negatīvus paraugus Inhibīcija Iekšēja kontrole, ko ieteicams īstenot visā NPM procedūrā Iekšēja kontrole, ko ieteicams īstenot visā NPM procedūrā Iekšēja kontrole, ko ieteicams īstenot visā NPM procedūrā Iekšēja kontrole, ko ieteicams īstenot visā NPM procedūrā Visas sistēmas atteices intensitāte, kas izraisa kļūdaini negatīvus rezultātus Vismaz 100 vīrusa inficētu paraugu ar 3 x 95 % pozitīvu robežkoncentrāciju Vismaz 100 vīrusa inficētu paraugu ar 3 x 95 % pozitīvu robežkoncentrāciju Vismaz 100 vīrusa inficētu paraugu ar 3 x 95 % pozitīvu robežkoncentrāciju Vismaz 100 vīrusa inficētu paraugu ar 3 x 95 % pozitīvu robežkoncentrāciju 99 no 100 pārbaudēm pozitīvas Piezīme. Apstiprināšanas kritēriji “visas sistēmas atteices intensitātei, kas izraisa kļūdaini negatīvus rezultātus” ir 99 pozitīvas pārbaudes no 100. Kvantitatīvām NPM ir jāveic pētījums par vismaz 100 pozitīviem paraugiem, kas atspoguļo parastos apstākļus, kuros darbojas lietotāji (piemēram, paraugi netiek atlasīti iepriekš). Vienlaikus jāizstrādā rezultāti salīdzinājumam ar citām NPM pārbaudes sistēmām. Kvalitatīvām NPM ir jāveic pētījums par diagnostisko jutīgumu, izmantojot vismaz 10 seropārveidošanas paneļus. Vienlaikus jāizstrādā rezultāti salīdzinājumam ar citām NPM pārbaudes sistēmām.





3. tabula

Ātrās pārbaudes: anti-HIV 1 un 2, anti-HCV, HBsAg, anti-HBc, anti-HTLV I un II

Anti-HIV1/2 Anti-HCV HBsAg Anti-HBc Anti-HTLV-I/II Apstiprināšanas kritēriji Diagnostiskais jutīgums Pozitīvie paraugi Tādi paši kritēriji kā skrīninga pārbaudēm Tādi paši kritēriji kā skrīninga pārbaudēm Tādi paši kritēriji kā skrīninga pārbaudēm Tādi paši kritēriji kā skrīninga pārbaudēm Tādi paši kritēriji kā skrīninga pārbaudēm Tādi paši kritēriji kā skrīninga pārbaudēm Seropārveidošanas paneļi Tādi paši kritēriji kā skrīninga pārbaudēm Tādi paši kritēriji kā skrīninga pārbaudēm Tādi paši kritēriji kā skrīninga pārbaudēm Tādi paši kritēriji kā skrīninga pārbaudēm Tādi paši kritēriji kā skrīninga pārbaudēm Tādi paši kritēriji kā skrīninga pārbaudēm Diagnostiskais specifiskums Negatīvie paraugi 1 000 asins ziedojumu 1 000 asins ziedojumu 1 000 asins ziedojumu 1 000 asins ziedojumu 1 000 asins ziedojumu ≥ 99 % (Anti-HBc: ≥ 96 %) 200 klīnisko paraugu 200 klīnisko paraugu 200 klīnisko paraugu 200 klīnisko paraugu 200 klīnisko paraugu 200 no grūtniecēm iegūtu paraugu 200 no grūtniecēm iegūtu paraugu 200 no grūtniecēm iegūtu paraugu 200 no grūtniecēm iegūtu paraugu 100 potenciāli traucējošu paraugu 100 potenciāli traucējošu paraugu 100 potenciāli traucējošu paraugu 100 potenciāli traucējošu paraugu 100 potenciāli traucējošu paraugu





4. tabula

Apstiprinošas/papildu pārbaudes attiecībā uz anti-HIV 1 un 2, anti-HTLV I un II, anti-HCV, HBsAg

Anti-HIV apstiprinoša pārbaude Anti-HTLV apstiprinoša pārbaude HCV papildu pārbaude HBsAg apstiprinoša pārbaude Apstiprināšanas kritēriji Diagnostiskais jutīgums Pozitīvie paraugi 200 HIV-1 un 100 HIV-2 200 HTLV-I un 100 HTLV-II 300 HCV (pozitīvie paraugi) 300 HBsAg Pozitīva (vai nenoteikta), nevis negatīva pareiza noteikšana Tostarp dažādu infekcijas stadiju paraugi, kas atspoguļo dažādus antivielu modeļus Tostarp dažādu infekcijas stadiju paraugi, kas atspoguļo dažādus antivielu modeļus Genotipi 1–4: > 20 paraugu (tostarp 4. genotipa ne-A-apakštipi); 5: > 5 paraugi, 6: ja ir pieejami Tostarp dažādu infekcijas stadiju paraugi 20 augsti pozitīvu paraugu (> 26 IU/ml); 20 paraugu, kas iekļaujas robeždiapazonā Seropārveidošanas paneļi 15 seropārveidošanas paneļu/zemu titru paneļu 15 seropārveidošanas paneļu/zemu titru paneļu 15 seropārveidošanas paneļu/zemu titru paneļu Analītiskais jutīgums Standarti otrais starptautiskais standarts HBsAg, apakštipam adw2, genotipam A, NIBSC kods 00/588 Diagnostiskais specifiskums Negatīvie paraugi 200 asins ziedojumu 200 asins ziedojumu 200 asins ziedojumu 10 kļūdaini pozitīvu paraugu, kas iegūti skrīninga pārbaudes darbības novērtējumā (2) Neviena kļūdaini pozitīva rezultāta/ (2) nevienas neitralizācijas 200 klīnisko paraugu, tostarp no grūtniecēm iegūtie paraugi 200 klīnisko paraugu, tostarp no grūtniecēm iegūtie paraugi 200 klīnisko paraugu, tostarp no grūtniecēm iegūtie paraugi 50 potenciāli traucējošu paraugu, tostarp paraugi ar nenoteiktiem rezultātiem citās apstiprināšanas pārbaudēs 50 potenciāli traucējošu paraugu, tostarp paraugi ar nenoteiktiem rezultātiem citās apstiprināšanas pārbaudēs 50 potenciāli traucējošu paraugu, tostarp paraugi ar nenoteiktiem rezultātiem citās papildu pārbaudēs 50 potenciāli traucējošu paraugu





5. tabula

HIV 1 antigēns

HIV 1 antigēna pārbaude Apstiprināšanas kritēriji Diagnostiskais jutīgums Pozitīvie paraugi 50 HIV 1 Ag pozitīvu paraugu 50 šūnu kultūras centrifugātu, tostarp atšķirīgi HIV 1 apakštipi un HIV 2 Pareiza noteikšana (pēc neitralizācijas) Seropārveidošanas paneļi 20 seropārveidošanas paneļu/zemu titru paneļu Analītiskais jutīgums Standarti HIV-1-p24 antigēns, 1. starptautiskais atsauces reaģents, NIBSC kods 90/636 ≤ 2 IU/ml Diagnostiskais specifiskums 200 asins ziedojumu 200 klīnisko paraugu 50 potenciāli traucējošu paraugu ≥ 99,5 % pēc neitralizācijas





6. tabula

Serotipizēšanas un genotipizēšanas pārbaude – HCV

Serotipizēšanas un genotipizēšanas pārbaude – HCV Apstiprināšanas kritēriji Diagnostiskais jutīgums Pozitīvie paraugi 200 (pozitīvie paraugi) Tostarp dažādu infekcijas stadiju paraugi, kas atspoguļo dažādus antivielu modeļus Genotipi 1–4: > 20 paraugu (tostarp 4. genotipa ne-A-apakštipi); 5: > 5 paraugi, 6: ja ir pieejami ≥ 95 % atbilsme starp serotipizēšanu un genotipizēšanu ≥ 95 % atbilsme starp genotipizēšanu un sekvencēšanu Diagnostiskais specifiskums Negatīvie paraugi 100





7. tabula

HBV marķieri: anti - HBs, anti - HBc IgM, anti - HBe, HBeAg

Anti-HBs Anti-HBc IgM Anti-HBe HBeAg Apstiprināšanas kritēriji Diagnostiskais jutīgums Pozitīvie paraugi 100 vakcīnu 200 200 200 ≥ 98 % 100 dabiski inficētu personu tostarp dažādu infekcijas stadiju paraugi (akūta/hroniska utt.) Apstiprināšanas kritērijs jāpiemēro tikai paraugiem, kas attiecas uz akūto infekcijas stadiju tostarp dažādu infekcijas stadiju paraugi (akūta/hroniska utt.) tostarp dažādu infekcijas stadiju paraugi (akūta/hroniska utt.) Seropārveidošanas paneļi 10 turpmāko vai anti-HBs seropārveidošanu Ja pieejams Analītiskais jutīgums Standarti PVO 1. starptautiskais atsauces preparāts 1977, NIBSC, Apvienotā Karaliste HBe atsauces antigēns 82; Paul-Ehrlich-Institut (PEI) Vācija Anti-HBs: < 10 mIU/ml Diagnostiskais specifiskums Negatīvie paraugi 500 asins ziedojumu 200 asins ziedojumu 200 asins ziedojumu 200 asins ziedojumu ≥ 98 % Tostarp klīniskie paraugi 200 klīnisko paraugu 200 klīnisko paraugu 200 klīnisko paraugu 50 potenciāli traucējošu paraugu 50 potenciāli traucējošu paraugu 50 potenciāli traucējošu paraugu 50 potenciāli traucējošu paraugu





8. tabula

HDV marķieri: anti-HDV, anti-HDV IgM, Delta antigēns

Anti-HDV Anti-HDV-IgM Delta antigēns Apstiprināšanas kritēriji Diagnostiskais jutīgums Pozitīvie paraugi 100 50 10 ≥ 98 % specificējoši HBV marķieri specificējoši HBV marķieri specificējoši HBV marķieri Diagnostiskais specifiskums Negatīvie paraugi 200 200 200 ≥ 98 % tostarp klīniskie paraugi tostarp klīniskie paraugi tostarp klīniskie paraugi 50 potenciāli traucējošu paraugu 50 potenciāli traucējošu paraugu 50 potenciāli traucējošu paraugu





9. tabula

Asins grupu antigēni ABO, Rh un Kell asins grupu sistēmās

1 2 3 Specifiskums Pārbaužu skaits attiecībā uz katru ieteikto metodi Kopējais to paraugu skaits, kurus pārbauda, lai izstrādājumu laistu tirgū Kopējais to paraugu skaits, kurus pārbauda ar jaunu sastāvu vai skaidri klasificētu reaģentu pielietojumu Anti-ABO1 (Anti-A), Anti-ABO2 (Anti-B), Anti-ABO3 (Anti-A,B) 500 3 000 1 000 Anti-RH1 (Anti-D) 500 3 000 1 000 Anti-RH2 (Anti-C), Anti-RH4 (Anti-c), Anti-RH3 (Anti-E) 100 1 000 200 Anti-RH5 (anti-e) 100 500 200 Anti-KEL1 (Anti-K) 100 500 200

Pieņemšanas kritēriji

Visiem iepriekšminētajiem reaģentiem ir jāuzrāda salīdzināmi pārbaudes rezultāti ar vispāratzītajiem reaģentiem, kuru darbība ir pieņemama attiecībā uz ierīces apgalvoto reaktivitāti. Vispāratzītajiem reaģentiem, ja to lietošanas joma vai izmantošanas veids ir mainījies vai paplašināts, ir jāveic turpmākas pārbaudes saskaņā ar prasībām, kas ir izklāstītas 1. slejā (skatīt iepriekš).

Anti-D reaģentu darbības novērtējumā jāietver pārbaudes par virkni vāju RH1 (D) un daļēju RH1 (D) paraugu atkarībā no paredzētāizstrādājuma pielietojuma.

Īpašības

Klīniskie paraugi : 10 % pārbaudīto iedzīvotāju No jaundzimušajiem iegūtie paraugi : > 2 % pārbaudīto iedzīvotāju ABO paraugi : > 40 % A, B pozitīvo paraugu “D vājš” : > 2 % RH1 (D) pozitīvo paraugu

10. tabula

Partijas apstiprinājuma kritēriji reaģentiem un reģentu produktiem, lai noteiktu asins grupu antigēnus ABO, Rh un Kell asins grupu sistēmās

Katra reaģenta specifiskuma pārbaudes prasības

1. Pārbaudes reaģenti

Reaģenti asins grupas noteikšanai Minimālais kontroles šūnu daudzums, kas jāpārbauda Pozitīvas reakcijas Negatīvas reakcijas A1 A2B Ax B 0 Anti-ABO1 (Anti-A) 2 2 2 (3) 2 2 B A1B A1 0 Anti-ABO2 (Anti-B) 2 2 2 2 A1 A2 Ax B 0 Anti-ABO3 (Anti-A,B) 2 2 2 2 4 R1r R2r D vājš r’r r’r rr Anti-RH1 (Anti-D) 2 2 2 (3) 1 1 1 R1R2 R1r r’r R2R2 r’r rr Anti-RH2 (Anti-C) 2 1 1 1 1 1 R1R2 R1r r’r R1R1 Anti-RH4 (Anti-c) 1 2 1 3 R1R2 R2r r’r R1R1 r’r rr Anti-RH3 (Anti-E) 2 1 1 1 1 1 R1R2 R2r r’r R2R2 Anti-RH5 (Anti-e) 2 1 1 3 Kk kk Anti-KEL1 (Anti-K) 4 3 Piezīme. Poliklonu reaģentus pārbauda pret plašāku šūnu paneli, lai apstiprinātu specifiskumu un izslēgtu nevēlamas piesārņojošas antivielas.

Pieņemšanas kritēriji

Katra reaģentu partija uzrāda viennozīmīgi pozitīvus vai negatīvus rezultātus pēc visiem ieteiktajiem paņēmieniem saskaņā ar rezultātiem, kas iegūti no darbības novērtējuma datiem.

2. Kontroles materiāli (eritrocīti)

Izmantojot vispāratzītu ierīci, apstiprina eritrocītu fenotipu, ko izmanto iepriekš minēto asins tipizēšanas reaģentu kontrolei.”